NASTA PILDIRAAMAT
Tere!
Kas oled märganud, et Nastal on hästi ümmargused
ja pisut punnis silmad nagu chihuahuadel olema peab.
Ta on ka terase nägemisega ning näeb väga hästi.
Kas oled olnud nii pimedas ruumis,
et kuigi hoiad silmad pärani lahti, niisamuti punnis kui Nastal,
kuid ei näe muud kui pilkast pimedust?
Ka seinakapis, keldris või WCs on ilma lambita täiesti must ja pime.
Siin on mees, kes näeb kogu aeg selliselt.
Pildil on ere päevavalgus, hele taevas ja päike paistab veel.
See mees näeb ainult musta pimedust.
Kuigi silmad paistavad tavalistena, ei näe ta midagi, ka valges mitte.
Kas tead, kuidas kutsutakse inimest või ka looma, kes ei näe?
Pimedaks.
Nii ka see mees, kes tee ääres põlvitab, oli päris pime.
Ta oli pime olnud lapsest saati.
Mingil põhjusel olid ta silmad jäänud selliseks.
Kuigi silmad olid peas, ei näinud need midagi.
Jeesuse eluajal, kui toimusid need piiblisündmused,
siis pimedad ja kurdid või muul moel invaliidistunud
pidid väga sageli olema kerjused.
Nad ootasid tänaval, et keegi annetaks raha.
Palusid inimesi, et äkki keegi annab talle täna leivapalukese.
Õnneks leidus selliseid inimesi, kes midagi natuke andsid.
See elu oli kindlasti väga raske.
Kujuta ette, et see mees
polnud kunagi näinud ühegi inimese nägu.
Ta polnud kunagi näinud päikest, mis taevas paistab.
Ta polnud kunagi näinud seal teepervel lebavaid kive,
kuigi ta sageli kerjas sama tee ääres möödaminejailt raha või süüa.
Kas teadsid, et pimedatel on käed justkui silmade asemel.
Need on väga tundlikud.
Tunnetavad, milline on näiteks koer.
Sageli on pimedatel arenenud ka väga hea kuulmine.
Nad kuulevad paremini kui näevad.
Kas tahad sööma minna?
Rääkisime söögist ja kõht läks tühjaks.
Iga kord kui mees kuulis teel samme, tõstis ta käed ja hüüdis:
"Andke mulle ande ja raha, sest ma olen pime!
Kas sul on mulle anda midagi süüa?"
Nii mõnigi hüüdis vastu:
"Kao minema, mine mujale. Ära lärma, sa oled ees!"
Arvan, et ta elu oli vahel päris kurb ja üksildane.
Mees oli igal päeval tee ääres.
Täna tundis ta, et midagi on teisiti,
sest teel liikus tavalisest palju rohkem rahvast.
Tundus, et kõik rääkisid kellestki, kelle nimi on Jeesus.
Jeesus Naatsaretlane on üks imeline isik,
sest Ta on isegi haigeid tervendanud.
Tasapisi kogunes
pimeda mehe lähedusse tõeline rahvahulk.
Kõige müdina, häälte, sammude
ning riiete kahina järgi aimas ta, et kogunenud on hästi palju rahvast.
Ta hüüdis: "Kas see Jeesus on siin? Viige mind tema juurde!"
Mitte keegi ei teinud välja ega hoolinud temast.
Kas oled ka vahel nii tundnud, olgu kodus, lasteaias või koolis?
Tahad midagi öelda või näidata midagi toredat:
"Vaadake, mis ma tegin!" Või "Mul on tore uus mänguasi."
Keegi ei tee sinust väljagi ja igaüks ajab oma asja.
See võib tunduda päris hirmus, kas pole?
Pime mees tundis sageli end nii.
Sama juhtus täna.
Juttude järgi mõistis ta, et Jeesus läheneb seda teed pidi.
Ta otsustas hüüda Jeesuse poole.
Inimestest polnud abi.
Ta tõstis käed ja pööras näo sinna, kust oletas Jeesust tulevat.
Ta hüüdis nii kõvasti kui sai: "Jeesus, aita mind! Aita mind!"
Kas tead, mida tegid tema läheduses olevad inimesed?
Keegi mees ütles:
"Ole vait, mis sa karjud siin! Jeesusel pole sinu jaoks aega."
Pime mees ei hoolinud kellegi teise arvamusest.
Ta hüüdis veel valjemini ja hääl kostuski kõvemini.
Ta hüüdis uuesti: "Jeesus, aita mind!"
Mis sa arvad, kas Jeesus kuulis?
Muidugi Jeesus kuulis.
Piibel räägib, et Jeesus palus inimesi,
et nad tooksid pimeda mehe Tema juurde,
sest mees ei näinud, kus oli Jeesus.
Kui pime Jeesuse juurde jõudis,
küsis Jeesus sõbralikult küsimuse, mis oli pisut kummaline.
Ta küsis: "Mida sa tahad?"
Mõni kindlasti mõtles,
kas Jeesus tõesti ei teadnud, et ta tahab nägijaks saada.
Jeesus tahtis, et ta ise ütleks ning et teda kuuldaks kordki.
Kui Jeesus küsib, mida sa tahad siis ei arva ta, et võib olla sa tahad.
Mees vastas kohe:
"Tahan saada silmad, mis näevad, ja tahaksin näha."
Mida Jeesus tegi?
Ta sirutas käe ja palus Jumalat.
Ta ütles:
"Sul on tugev usk, ja uskusid, et võin sind terveks teha.
Saa nägijaks, ja juhtugu sulle nii nagu soovisid."
Sel hetkel lõid mehe silmad särama nagu lamp oleks läinud põlema.
Mehe silmades süttis nägemise valgus.
Mees nägi.
Mida ta nägi kõigepealt?
Jeesuse armastavat naeratusega nägu.
Pärast seda nägi ta kõike kaunist, mis looduses on ja kõiki inimesi.
Muidugi tänas ta meeletult Jeesust.
Sellest hetkest alates oli ta ustav Jeesuse järgija.
Ta mõistis, et Jeesus peab olema Jumala poeg,
kuna ta tegi pimeda silmad nägijaks.
Kas polnud see vahva lugu?
Sedasama Jeesust saame uskuda ka tänapäeval.
Nägemiseni!
Tõlge: Mare Peterson